ai4bharat/Pralekha huggingface dataset:
பிரதமர் அலுவலகம்
2018-ஆம் ஆண்டுக்கான தேசிய ஆசிரியர் விருது பெற்றவர்களுடன் பிரதமர் கலந்துரையாடல்
2018-ஆம் ஆண்டுக்கான தேசிய ஆசிரியர் விருது பெற்றவர்களுடன், லோக் கல்யாண்மார்கில் பிரதமர் திரு நரேந்திர மோடி இன்று  கலந்துரையாடினார்.
விருது பெற்றவர்கள் ஆற்றிய சிறப்பான பணிக்காக, அவர்களை பிரதமர் பாராட்டினார். தொடர்ந்து கடினமாக பாடுபட்டு, ஒவ்வொரு மாணவரின் வாழ்க்கையையும் மாற்றியமைக்குமாறு அவர்களிடம்  அவர் வலியுறுத்தினார்.
இந்த கலந்துரையாடலின் போது, கற்பித்தலுக்கு உதவியாக தொழில்நுட்பத்தை பயன்படுத்துவதன் முக்கியத்துவத்தை பிரதமர் எடுத்துரைத்தார். அன்றாடம் சந்திக்கும் பல்வேறு பிரச்சினைகளுக்கு தீர்வு காண, சிந்தித்து செயல்படும் திறனுடைய மாணவர்களை ஊக்குவிக்குமாறும் ஆசிரியர்களை அவர் கேட்டுக் கொண்டார். ஒவ்வொரு குழந்தைக்கும் உரிய வாய்ப்புத் தருமாறு, விருது பெற்ற ஆசிரியர்களிடம் கேட்டுக் கொண்ட அவர், எந்த மாணவரையும் புறக்கணிக்கக் கூடாது என்றும் வலியுறுத்தினார்.
மாணவர்களிடையே, படைப்பாற்றலை தூண்டிவிட வேண்டியதன் அவசியத்தையும் பிரதமர் சுட்டிக்காட்டினார். படைப்பாற்றலை ஊக்குவிப்பதன் மூலம், குழந்தைகள் சுயஉந்துதலுடன் செயல்படவும் அவர்கள் போட்டி மனப்பான்மையுடன் செயல்படவும் வழிவகுக்கும் என்றார். பல்வேறு பிரச்சினைகள் பற்றிய மாணவர்களின் கருத்துக்களை உணர்ந்து கொள்வது முக்கியமானது என்றும் அவர் குறிப்பிட்டார். மாணவர்கள் ஒவ்வொருவரிடமும் சுறுசுறுப்பை ஏற்படுத்தி, அவர்களை கல்வி கற்கச் செய்யுமாறும் ஆசிரியர்களை அவர் கேட்டுக் கொண்டார்.
பள்ளிகளில் நல்ல மாற்றங்களை ஏற்படுத்த தாங்கள் மேற்கொண்ட புதுமையான பணிகளையும் பிரதமருடனான கலந்துரையாடலின்போது விருது பெற்றவர்கள் எடுத்துரைத்தனர். மாணவர்களிடையே கண்டுபிடிப்புத் திறன் மற்றும் தொழில்நுட்பத்தை பயன்படுத்தச் செய்வதில், அடல் ஆய்வகங்கள் எந்த அளவுக்கு உதவிகரமாக இருந்தது என்பது குறித்தும் அவர்கள் எடுத்துக் கூறினர்.
மத்திய மனிதவள மேம்பாட்டுத்துறை அமைச்சர் திரு. ரமேஷ் போக்ரியால் மற்றும் இணை அமைச்சர் திரு சஞ்சய் சாம்ராவ் தோத்ரே ஆகியோர் இந்த கலந்துரையாடலின்போது உடனிருந்தனர்.
-----
(Visitor Counter : 136
மனித வள மேம்பாட்டு அமைச்சகம்
தேசிய கல்விக் கொள்கை 2020 இந்தியாவின் வளர்ந்து வரும் பல வளர்ச்சி தேவைகளைப் பூர்த்தி செய்வதை நோக்கமாகக் கொண்டுள்ளதுடன், ஒரு முழுமையான கற்றல் சூழலை உருவாக்குவதை வலியுறுத்துகிறது: பேராசிரியர் பி.எஸ்.சஹாய்
ஜம்முவில் உள்ள இந்திய மேலாண்மை நிறுவனத்தின்  இயக்குநர் பேராசிரியர் பி.எஸ்.சஹாய், தேசிய கல்விக் கொள்கை 2020 இந்தியாவின் வளர்ந்து வரும் பல வளர்ச்சி தேவைகளை பூர்த்தி செய்வதை நோக்கமாகக் கொண்டுள்ளதுடன், ஒரு முழுமையான கற்றல் சூழலை உருவாக்குவதை வலியுறுத்துகிறது என்று கூறியுள்ளார். ஜம்முவின் ஐஐஎம் பழைய வளாகத்தில் 'என்இபி 2020 ஐ செயல்படுத்துவதற்கான உத்தி செயல் திட்டம்' குறித்து செய்தியாளர்களிடம் பேசியபோது பேராசிரியர் சஹாய் இவ்வாறு கூறினார்.
இந்நிகழ்ச்சியில் ஜம்மு ஐஐடி இயக்குநர் மனோஜ் சிங் கவுர், உதவி ஆணையர் கே.வி.ஜம்மு, லடாக்கின் பிஐபி மற்றும் சிபிசி இணை இயக்குநர் திரு.அனில் குமார், உதவி இயக்குநர் திரு.ஜி.எச்.அப்பாஸ், துணை இயக்குநர் திரு விவேக் பதக் மற்றும் பிஐபி ஜம்முவின் ஊடக மற்றும் தகவல் தொடர்பு அதிகாரி திரு ஷேக் முடாசிர் அமீன் ஆகியோர் கலந்து கொண்டனர்.
நிகழ்ச்சியில் பேசிய பேராசிரியர் சஹாய், தேசிய கல்விக் கொள்கை 2020 இன் கீழ், மாணவர்களுக்கு அதிக நெகிழ்வுத்தன்மை, பாடங்களின் தேர்வு வழங்கப்படுகிறது, இது 21 ஆம் நூற்றாண்டின் திறன்களைக் கொண்ட ஒரு முழுமையான நபர்களைஉருவாக்குகிறது. 21 ஆம்நூற்றாண்டின் கல்வியின் லட்சிய இலக்குகளுடன் இணைந்த ஒரு புதிய அமைப்பை தேசிய கல்விக் கொள்கை 2020 உருவாக்கும், மேலும் ஒவ்வொரு தனிநபரின் படைப்பாற்றல் திறனின் வளர்ச்சிக்கு ஒரு குறிப்பிட்ட முக்கியத்துவதை இது அளிக்கிறது என்று கூறினார்.
ஐ.ஐ.டி ஜம்முவில் உள்ள அத்தியாவசிய திறன்களுக்கான மையம்  ஐ.ஐ.டி ஜம்முவுக்கு வெளியே உள்ளவர்களுக்கு நிதி, தொழில்நுட்பம், மென்திறன்கள் மற்றும் மொழி மற்றும் வாழ்க்கை திறன்கள் போன்ற அத்தியாவசிய திறன்களுடன் பயிற்சி அளித்து வருகிறது, இதுவரை, சி.இ.எஸ் பிராந்தியம் மற்றும் அதைச் சுற்றியுள்ள 1000+ நபர்களுக்கு பயனளித்துள்ளது என்று பேராசிரியர் கவுர் மேலும் கூறினார்.
கற்பித்தல், பயிற்சி, ஆராய்ச்சி, ஒத்துழைப்பு மற்றும் விழிப்புணர்வு திட்டங்கள் மூலம் இந்திய அறிவு முறையை மேம்படுத்துவதற்கான தேசிய கல்விக் கொள்கை 2020 இன் தொலைநோக்கு பார்வைக்கு ஏற்ப ஆயுர்வேதம் மற்றும் இந்திய ஆய்வுகளுக்கான ஷரத் சராஃப் மையத்தை நிறுவுவதே சமீபத்திய வளர்ச்சியாகும் என்று பேராசிரியர் கவுர் தெரிவித்தார். இது இந்திய அறிவு அமைப்பின் களஞ்சியத்தை உருவாக்கவும் உதவும் என்று அவர் மேலும் கூறினார்.
ரெயில்வே அமைச்சகம்
ரயில்வே துறை குறித்த முக்கிய அறிவிப்புகள்
ரயில்வே உள்கட்டமைப்பை வலுப்படுத்தும் வகையிலும், எதிர்காலத்திற்கு ஏற்ற வகையில் இந்திய ரயில்வேயை தயார்படுத்துவதற்காகவும், 2021 பிப்ரவரி மற்றும் மார்ச் மாதங்களிலும், 2021-22 நிதியாண்டிலும் தனது பல்வேறு மண்டலங்களில் செயல்படுத்துவதற்கான 56 திட்டங்களை இந்திய ரயில்வே அடையாளம் கண்டுள்ளது.
இதுவரை இல்லாத வகையில், மூலதன செலவினங்களுக்காக ரூ 2,15,058 கோடியை இந்தாண்டு ரயில்வே செலவிடவுள்ளது. நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த மத்திய ரயில்வே, வர்த்தகம் & தொழில்கள் மற்றும் நுகர்வோர் விவகாரங்கள், உணவு, & பொது விநியோகம் அமைச்சர் திரு.பியூஷ் கோயல், கிழக்கு மற்றும் மேற்கு பிரத்தியேக சரக்கு ரயில்பாதைகளின் இரு பிரிவுகளை பிரதமர் திறந்து வைத்துள்ளதாக தெரிவித்தார்.
ரயில்வே சரக்கு போக்குவரத்தை அதிகரிக்க பல்வேறு நடவடிக்கைகள் எடுக்கப்பட்டு வருவதாகவும், கிசான் ரயிலின் மூலம் எடுத்து செல்லப்படும் பழங்கள் மற்றும் காய்கறிகளுக்கான கட்டணங்கள் மீது 50 சதவீதம் மானியம் வழங்கப்படுவதாகவும் அவர் கூறினார்.
2017-18-ஆம் ஆண்டு 380 ஜோடி ரயில்களில் இருந்த பேண்ட்ரி கார்/மினி பேண்ட்ரி எனப்படும் உணவு வழங்கும் வசதிகள், 2019-20-ஆம் ஆண்டில் 419 ஜோடி ரயில்களுக்கு அதிகரிக்கப்பட்டுள்ளது.
ரயில் நிலையங்களை முறையாக பராமரிப்பதற்காகவும், பயணிகளுக்கு வசதிகளை ஏற்படுத்துவதற்காகவும் நிதி ஒதுக்கீடு தொடர்ந்து அதிகரிக்கப்பட்டு வருகிறது. 2015-16-ஆம் ஆண்டு ரூ 1081.21 கோடியாக இருந்த இதற்கான செலவு, 2020-21-ஆம் ஆண்டில் டிசம்பர் 2020 வரையில் ரூ 1646.94 கோடியாக அதிகரித்துள்ளது.
ரயில் கழிவுகளின் செயல்திறன் மிக்க மேலாண்மைக்கான நடவடிக்கைகள் குறித்து பதிலளித்த அமைச்சர், குறிப்பிட்ட ரயில் நிலையங்களில் கழிவுகள் சேகரிக்கப்படுவதாகவும், அதன் பின்னர் அவை உள்ளாட்சி அமைப்புகளின் கிடங்குகளுக்கு அனுப்பப்படுவதாகவும் கூறினார்.
மலைப் பிரதேசங்களில், குறிப்பாக வடகிழக்கு மாநிலங்களில் பல ரயில் திட்டங்கள் செயல்படுத்தப்பட்டு வருகின்றன. 2020 ஏப்ரல் 1-ன் படி, ரூ 75,795 கோடி மதிப்பில் 19 திட்டங்கள் 2,008 கி.மீ நீளத்திற்கு வடகிழக்கு பிராந்தியத்தில் செயல்படுத்தப்பட்டு வருகின்றன.
விவசாயிகள் தங்களது பொருட்களை பல்வேறு இடங்களுக்கு எளிதாக எடுத்து செல்வதற்காக தொடங்கப்பட்ட கிசான் ரயில் திட்டத்தின் கீழ், 18 வழித்தடங்களில் கிசான் ரயில்கள் இது வரை இயக்கப்பட்டுள்ளன. 157 ரயில் சேவைகளின் மூலம் சுமார் 50,000 டன் விளைபொருட்கள் இது வரை எடுத்து செல்லப்பட்டுள்ளன.
ரயில்வே வலைப்பின்னல் தொழில்நுட்பத்தை மேம்படுத்துவதற்கான நீண்ட கால திட்டமிடலுக்காக தேசிய ரயில் திட்டத்தின் வரைவு இறுதி அறிக்கை ரயில்வே அமைச்சகத்தின் இணையதளத்தில் கிடைக்கிறது.
விரிவாக்கம், திறன் மேம்பாடு, சரக்கு முனையங்களை அமைத்தல், ரயில் நிலைய மறுசீரமைப்பு மற்றும் பல்வேறு நவீனப்படுத்துதல் நடவடிக்கைகளுக்காக 2030-ஆம் ஆண்டு வரை ரூ 50 லட்சம் கோடி முதலீடு ரயில்வேக்கு தேவைப்படுகிறது. இதற்காக பொது, தனியார் கூட்டுமுறையை பயன்படுத்திக்கொள்ள திட்டமிடப்பட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694865
-------
(Visitor Counter : 89
எரிசக்தி அமைச்சகம்
மின்சந்தை சீர்திருத்தங்களுக்கான கதவு திறக்கப்பட்டது
செபி மற்றும் சிஇஆர்சி இடையே நீண்டகாலமாக நிலுவையில் இருந்த மின் டிரைவேடிவ்களின் ஒழுங்குமுறை அதிகார வரம்பு தொடர்பான பிரச்னைக்கு இறுதித் தீர்வு காணப்பட்டுள்ளது. செபிக்கும் சிஇஆர்சிக்கும் இடையே எட்டப்பட்ட உடன்பாட்டின் அடிப்படையில் உச்சநீதிமன்றம் இப்பிரச்னைக்கு தீர்ப்பளித்தது.
மின்சார விதிமுறைகளை திறம்பட ஒழுங்குபடுத்துவதற்கான பல்வேறு வகையான மின்சாரம் தொடர்பான ஒப்பந்தங்கள் தொடர்பாக செபி அமைப்புக்கும் சி இ ஆர் சி க்கும் இடையேயான அதிகார வரம்பு சிக்கலை, 26 அக்டோபர், 2018 அன்று ஒரு குழுவை அமைப்பதன் மூலம், தீர்க்கும் முயற்சியை மின் அமைச்சகம் மேற்கொண்டது.
குழுவின் பரிந்துரைகளின் அடிப்படையில் செபியும், சி இஆர் சி யும் உடன்படிக்கை செய்து கொண்டுள்ளன. இதன்படி, சி இ ஆர் சி விநியோகம் அடிப்படையிலான முன்னோக்கு ஒப்பந்தங்கள் அனைத்தையும் ஒழுங்குபடுத்தும். அதேசமயம் நிதி விதிமுறைகள் செபியால் கட்டுப்படுத்தப்படும்.
இது தொடர்பான தேவையான ஆணைகளை 10.07.2020 அன்று மின்துறை அமைச்சகம் பிறப்பித்தது.
இது தற்போதைய நிலையில் இருந்து மின் சந்தையை மேலும் ஆழமாக்கும். 2024-25க்குள் 25% என்று நிர்ணயிக்கப்பட்டுள்ள இலக்கு அளவில், இப்போதைய நிலவரப்படி உள்ள அளவு, மொத்த அளவில் 5.5% ஆகும்.
மேலும் தகவல்களூக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1761701
------
(Visitor Counter : 186
மத்திய அமைச்சரவை
மத்திய சாலை நிதியிலிருந்து 2.5 சதவிகித நிதியை தேசிய நீர்வழிகளுக்கு ஒதுக்க மத்திய அமைச்சரவை ஒப்புதல். மத்திய சிலை நிதி சட்டம் 2000த்தில் திருத்தம்
பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, மத்திய கப்பல் போக்குவரத்து அமைச்சகம் மற்றும் மத்திய சாலைப் போக்குவரத்து மற்றும் தேசிய நெடுஞ்சாலைகள் அமைச்சகம் ஆகியவை இணைந்து, மத்திய சாலை நிதியிலிருந்து 2.5 சதவிகித நிதியை தேசிய நீர்வழிகளுக்கு வழங்க வேண்டும் என்றும், அதற்காக மத்திய சாலை நிதி சட்டம் 2000த்தில் திருத்தம் கொண்டு வரவேண்டும் என்றும் விடுத்த கோரிக்கைக்கு ஒப்புதல் அளித்தது. இந்த கோரிக்கை நிதி தேசிய நீர்வழிகளை பராமரிப்பதற்கான நிதிக்காகவும், தேசிய நெடுஞ்சாலைகள் வளர்ச்சிக்கு வழங்கப்படும் நிதியின் அளவை குறைப்பதற்காகவும் வைக்கப்பட்டது. தேசிய நீர்வழி திட்டங்களை செயல்படுத்துகையில் தனியார் அரசு கூட்டு திட்டங்களாக செயல்படுத்தப்பட வேண்டும் என்றும், தனியார் முதலீடு இல்லாத நேர்வுகளில் மட்டுமே அரசு நிதி பயன்படுத்தப்பட வேண்டும் என்று மத்திய அமைச்சரவை உத்தரவு பிறப்பித்தது.
அடுத்து வரும் மழைக்காலக் கூட்டத் தொடரில் மத்திய சாலை நிதி  சட்டம் 2017ஐ, மத்திய சாலைப் போக்குவரத்து மற்றும் தேசிய நெடுஞ்சாலைகள் அமைச்சகம் பாராளுமன்றத்தில் அறிமுகப்படுத்தும்.
தாக்கம் :
தற்போது மத்திய சாலை நிதிக்கு வரும் வருவாயை வைத்து கணக்கிட்டால், அதிலிருந்து ஒதுக்கப்படும் 2.5 சதவிகித நிதியானது 2000 கோடியாக இருக்கும். இது தேசிய நீர்வழிப் பாதைகளை பராமரிக்க பயன்படும். 2022-23ம் ஆண்டு வரையில் புதிய நீர்வழிப் பாதைத் திட்டங்களை கண்டறிந்து செயல்படுத்த 25,000 கோடி நிதி தேவைப்படும் என்று உள்ளுர் நீர்வழிப் பாதைகள் ஆணையம் கணித்துள்ளது. தேசிய நீர்வழி 1ல்  பல்முனை நிறுத்தங்கள், நதி தகவல் வழங்கும் முறை, வழிகளை முறைப்படுத்துதல் ஆகியவை ஜல் மார்க் விகாஸ் திட்டத்தின் கீழ் செயல்படுத்தப்படத் தொடங்கி விட்டது. உள்ளுர் நீர்வழிப் பாதைகள் ஆணையம் அடுத்த கட்டமாக 24 தேசிய நீர்வழிப் பாதைகளை அடுத்த மூன்றாண்டுகளில் உருவாக்க திட்டமிட்டுள்ளது.
இத்திட்டங்களினால் உள்ளுர் நீர்வழிப் போக்குவரத்தினால் அடுத்த ஐந்தாண்டுகளில் 1.8 லட்சம் நபர்களுக்கு வேலை வாய்ப்பு கிடைக்கும் என்று மதிப்பிடப்பட்டுள்ளது. புதிய வேலை வாய்ப்புகள், நீர்வழிப் பாதைகள், படகுப் போக்குவரத்து, முனையங்கள், ஆகியவற்றில் உருவாகும். கூடுதலாக உருவாக்கப்பட உள்ள 106 தேசிய நீர்வழிப் பாதைகள் கூடுதல் வேலை வாய்ப்புகளை உருவாக்கும்.
பின்னணி :
நாட்டின் பொருளாதாரத்தை முன்னேற்றுவதில், உள்ளுர் நீர்வழிப் பாதை போக்குவரத்து முக்கிய பங்கு வகிக்கும் என்று அரசு வலியுறுத்தி வருகிறது. ஏற்கனவே உள்ள 5 தேசிய நீர்வழிப் பாதைகளை பராமரிக்கவும், 106 புதிய தேசிய நீர்வரிப் பாதைகளை உருவாக்கவும், தேசிய நீர்வழிப் பாதைகள் சட்டம் 2016 உருவாக்கப்பட்டு செயல்படுத்தப்பட்டு வருகிறது. தற்போது கொண்டு வரப்படும் சட்டத் திருத்தத்தால், தேசிய நீர்வழிப் பாதைகளுக்கு போதுமான நிதி மத்திய சாலை நிதியிலிருந்து ஒதுக்கப்படும். சாலை மற்றும் ரயில் போக்குவரத்தில் உள்ள நெரிசலை குறைத்து, சுற்றுச் சூழலுக்கு ஏதுவான ஒரு போக்குவரத்து முறையை, ஒரு செலவு குறைந்த போக்குவரத்து முறையை உருவாக்கி, தனியார் நிறுவனங்கள் இத்துறையில் முதலீடு செய்ய வைக்கும் நகர்வில், இது ஒரு முக்கிய மைல் கல். 2000 டெட் வெயிட் திறனுள்ள ஒரு கப்பல், 125 லாரிகள் மற்றும் 40 ரயில் கோச்சுகளில் கொண்டு செல்லப்படும் சரக்குகளை எடுத்துச் செல்ல இயலும் என்பது குறிப்பிடத்தக்கது.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
ஜார்க்கண்டின் அரசு கோழிப்பண்ணையில் இருந்து எடுக்கப்பட்ட மாதிரியை ஆய்வு செய்ததில், பறவைக்காய்ச்சல் வைரஸ் இருப்பது கண்டறியப்பட்டது: ஐசிஏஆர்
ஜார்க்கண்டில் உள்ள அரசு கோழிப்பண்ணையில் இருந்து எடுக்கப்பட்ட மாதிரியை, மத்தியப் பிரதேசத் தலைநகர் போபாலில் உள்ள தேசிய கால்நடை நோய்த் தடுப்பு நிறுவனத்தின் ஆய்வகத்தில் பரிசோதனை செய்ததில், எச்5என்1 எனப்படும் பறவைக்காய்ச்சல் வைரஸ் பாதிப்பு இருப்பது கண்டறியப்பட்டுள்ளது. 2023 பிப்ரவரி 17-ந் தேதி எடுக்கப்பட்ட மாதிரி ஆய்வுக்கு உட்படுத்தப்பட்டது. இதையடுத்து ஜார்க்கண்ட் முழுவதும் பறவைக் காய்ச்சல் தடுப்பு நடவடிக்கையை தீவிரப்படுத்துமாறு 2023 பிப்ரவரி 20-ந் தேதி அன்று அறிவிக்கை வெளியிடப்பட்டுள்ளது. கடந்த 2019-ம் ஆண்டு ஜார்கண்ட் மாநிலத்தின் கோடா மாவட்டத்தில் கடைசியாக பறவைக் காய்ச்சல் வைரஸ் தாக்குதல் இருப்பது கண்டறியப்பட்டது.
இதையடுத்து மாநிலம் முழுவதும் பறவைக் காய்ச்சல் தடுப்பு நடவடிக்கைகளுக்கான அதிரடித் திட்டத்தை தீவிரமாக செயல்படுத்துமாறு அறிவுறுத்தப்பட்டுள்ளது. மத்திய கால்நடைப் பராமரிப்புத்துறை சார்பில் இரு உறுப்பினர்களைக் கொண்ட மத்தியக் குழு அமைக்கப்பட்டு ஜார்க்கண்ட் மாநிலத்தின் பறவைக் காய்ச்சல் தடுப்பு நடவடிக்கைகளுக்கு உதவுமாறு அறிவுறுத்தப்பட்டுள்ளது. இதே போல் அம்மாநிலத்தில் மேற்கொள்ளப்பட்டு வரும் தடுப்பு நடவடிக்கைகளையும், மனிதர்களுக்கு நோய் பரவல் தடுப்பை கண்காணிக்கவும் மத்திய சுகாதார அமைச்சகம் சார்பில் மத்தியக் குழு அமைக்கப்பட்டுள்ளது. மத்திய கால்நடைப் பராமரிப்புத்துறை செயலாளர் ஜார்க்கண்ட் மாநிலத்தின் அத்துறை செயலாளருடன் தொலைபேசி மூலம் தொடர்பு கொண்டு பறவைக் காய்ச்சல் தடுப்பு நடவடிக்கைகள் குறித்து கேட்டறிந்தார். மேலும் நோய்ப் பரவலைத் தடுக்கும் மாநில அரசின் நடவடிக்கைகளுக்கு மத்திய அரசு அனைத்து உதவிகளையும் செய்வதாக உறுதி அளித்தார். இதே போல் நோய்ப் பரவல் தடுப்பு நடவடிக்கைகளை தீவிரப்படுத்துமாறு, மத்திய கால்நடைப் பராமரிப்புத்துறை ஆணையர், ஜார்கண்ட் மற்றும் மேற்கு வங்க மாநில கால்நடைப் பராமரிப்புத்துறை செயலாளர்களுக்கு அறிவுரை வழங்கியுள்ளார். மெய்நிகர் கூட்டத்தில் இவ்விரு மாநில உயரதிகாரிகளுடன் ஆலோசனையும் மேற்கொண்டார்.
பறவைக் காய்ச்சல் பாதிப்பை எதிர்கொண்ட கோழிகள், முட்டைகள், கிருமி பரவிய தீவனங்கள் ஆகியவற்றை தீயிட்டு அழிக்குமாறு, மாநில அரசுகளுக்கு அறிவுறுத்தப்பட்டுள்ளன. பாதிக்கப்பட்ட கோழிப் பண்ணை உரிமையாளர்களுக்கு இழப்பீடு வழங்கப்படும் எனவும் அறிவிக்கப்பட்டுள்ளது. இந்த இழப்பீடு கால்நடை சுகாதாரம் மற்றும் நோய் தடுப்பு  திட்டத்தின் கீழ் மத்திய, மாநில அரசுகளின் தலா 50 சதவீத பங்களிப்புடன் வழங்கப்படும்.
அதே நேரத்தில் பறவைக் காய்ச்சல் நோய்ப் பரவலை கண்டறிவதற்கான பரிசோதனை பிபிஇ கிட்களை  போதுமான அளவுக்கு கையிருப்பு வைக்குமாறும் மாநில அரசுக்கு அறிவுறுத்தப்பட்டுள்ளன.
மாநில அரசுகள் தங்களது பறவைக் காய்ச்சல் தடுப்பு நடவடிக்கைகள் குறித்த அன்றாட அறிக்கையை மத்திய கால்நடை பராமரிப்புதுறையிடம் சமர்ப்பிக்க வேண்டும் என அறிவுறுத்தப்பட்டுள்ளன.
அதே நேரத்தில் நோய்த் தடுப்பு மற்றும் கண்காணிப்பு சூழல் குறித்து மாநில அரசு அதிகாரிகளுடன் தொடர்ச்சியான கலந்துரையாடல் மூலம் மத்திய கால்நடைப் பராமரிப்பு துறை கேட்டறியும் எனவும் தெரிவிக்கப்பட்டுள்ளது.
பிரதமர் அலுவலகம்
மேகாலயாவில் உள்ள ஒவ்வொரு வாக்காளரையும் சென்றடையும் முயற்சிகளுக்காகத் தேர்தல் ஆணையத்தைப் பிரதமர் பாராட்டியுள்ளார்
மேகாலயாவில் தகுதியுள்ள ஒவ்வொரு வாக்காளரும் எளிதாக வாக்களிக்க முடியும் என்பதை உறுதிசெய்ய தேர்தல் ஆணையம் மேற்கொள்ளும் மகத்தான முயற்சியில் ஈடுபட்டுள்ள அனைவரையும் பிரதமர் திரு நரேந்திர மோடி பாராட்டினார்.
மேகாலயாவில் தேர்தல் நடைபெறும் 59 சட்டமன்ற தொகுதிகளுக்கு 974 வாக்குச்சாவடி குழுக்களைத் தேர்தல் ஆணையம் அனுப்பியுள்ளது.
மேலும், வாக்குச் சாவடிக் குழுவினர் கடினமான நிலப்பரப்புகளில் மணிக்கணக்கில் நடந்து, 35 வாக்காளர்களை மட்டுமே கொண்டுள்ள கம்சிங் வாக்குச் சாவடிக்குச் சென்றுள்ளனர். ஒரு வாக்காளரையும் விட்டுவிடாமல் இருக்க பாரம்பரிய காசி கூடைகளைப் பயன்படுத்தி வாக்குச் சாவடிப் பொருட்களை எடுத்துச் சென்றுள்ளனர்.
மேகாலயா பிஐபி வெளியிட்ட ட்விட்டர் செய்திக்கு பதிலளித்துப் பிரதமர் வெளியிட்ட ட்விட்டர் செய்தியில் கூறியிருப்பதாவது:
"தகுதியுள்ள ஒவ்வொரு வாக்காளரும் எளிதாக வாக்களிக்க முடியும் என்பதை உறுதிசெய்ய தேர்தல் ஆணையம் மேற்கொள்ளும் மகத்தான முயற்சிக்கு இது மேலும் ஒரு எடுத்துக்காட்டாகும். இந்தக் குழுக்களில் அங்கம் வகிக்கும் அனைவருக்கும் பாராட்டுக்கள். இது வாக்காளர்களை சாதனை எண்ணிக்கையில் வாக்களிக்கச்செய்து நமது ஜனநாயகத்தை மேலும் வலுப்படுத்தவும் உத்வேகம் அளிக்கும்."
விவசாயத்துறை அமைச்சகம்
2019 பருவத்திற்கான கொப்பரைத் தேங்காய் குறைந்தபட்ச ஆதரவு விலையை குவிண்டாலுக்கு ரூ.2,000-க்கும் அதிகமாக உயர்த்துவதற்கு மத்திய அமைச்சரவை ஒப்புதல்
2019 பருவத்திற்கான அரவை கொப்பரை தேங்காயின் குறைந்தபட்ச ஆதரவு விலையை குவிண்டாலுக்கு ரூ. 9,521-ஆகவும், முழு கொப்பரை தேங்காய் குறைந்தபட்ச ஆதரவு விலையை ரூ. 9,920-ஆகவும் உயர்த்துவதற்கு பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு இன்று ஒப்புதல் அளித்துள்ளது.
இந்த குறைந்தபட்ச ஆதரவு விலைகள் விவசாயிகளுக்கு சரியான விலை வழங்கப்படுவதை உறுதி செய்யும் என்று எதிர்பார்க்கப்படுகிறது. தென்னைப் பயிரிடுதலில் முதலீட்டை அதிகரிக்கவும், அதனால் அதன் உற்பத்தியையும், உற்பத்தித் திறனையும் அதிகரிக்கவும் வகை செய்யப்பட்டுள்ளது.
அமைச்சரவையின் ஒப்புதல் வேளாண் செலவுகள் மற்றும் விலைகள் ஆணையத்தின் பரிந்துரைகள் அடிப்படையில் வழங்கப்பட்டுள்ளது.
தென்னை வளர்ப்பு மாநிலங்களில் இந்தக் குறைந்தபட்ச ஆதரவு விலை நடவடிக்கைகளை தேசிய வேளாண் கூட்டுறவு விற்பனை இணையமும், தேசிய கூட்டுறவு நுகர்வோர் இணையமும் தொடர்ந்து செயல்படுத்தி வரும்.
வணிகம் மற்றும் தொழில்துறை அமைச்சகம்
வர்த்தக விவாதங்கள்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய வர்த்தகம் மற்றும் தொழில்துறை இணை அமைச்சர் திருமதி அனுப்பிரியா படேல் கீழ்காணும் தகவல்களை வழங்கினார்.
அண்டை நாடுகள் உள்ளிட்ட பல நாடுகளுடன்  அமைப்புரீதியான இருதரப்பு செயல்முறையை வர்த்தகத் துறை பேணி வருகிறது. வர்த்தகம், முதலீடு மற்றும் பொருளாதாரப் பிரச்சினைகள் பற்றிய விவாதங்கள் பரஸ்பர வசதிக்காக இதன் கீழ் நடத்தப்படுகின்றன.
கடந்த நான்கு ஆண்டுகளில் இதுபோன்ற பல்வேறு இருதரப்பு சந்திப்புகள் நடத்தப்பட்டுள்ளன. வர்த்தகம், முதலீடு மற்றும் பரஸ்பர நலன் சார்ந்த பொருளாதார பிரச்சினைகள் இச்சந்திப்புகளில் விவாதிக்கப்படுகின்றன.
எல்லை வர்த்தக உள்கட்டமைப்பை வலுப்படுத்துதல், வர்த்தகத்திற்கான தொழில்நுட்ப தடைகள், சுகாதார நடவடிக்கைகள், சுங்க ஒத்துழைப்பு, ரயில்வே, தரை வழி மற்றும் கடல் துறைமுகங்கள் மூலம் வர்த்தகத்தை எளிதாக்குதல், தரநிலைகளை ஒத்திசைத்தல் போன்றவை குறித்து விவாதிக்கப்படுகிறது.
சிக்கல்களைத் தீர்ப்பது மற்றும் பரஸ்பர நலன் சார்ந்த பல்வேறு திட்டங்களைச் செயல்படுத்துதல் ஆகியவை ஆக்கப்பூர்வமான பயன்களை அளித்துள்ளன. இந்த நாடுகளுடன் இந்தியாவின் அதிகரித்து வரும் மொத்த வர்த்தகத்தில் இது பிரதிபலிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814148
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பொலிவுறு நகர மேம்பாடு குறித்த இந்திய டென்மார்க் புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
பாரதப் பிரதமர் திரு. நரேந்திர மோடி தலைமையில் மத்திய அமைச்சரவைக் குழுக் கூட்டம் புதன்கிழமை நடைபெற்றது. அக்கூட்டத்தில் நீடித்த மற்றும் பொலிவுறு நகர அபிவிருத்திக்கான தொழில்நுட்ப ஒத்துழைப்புக்கு வகை செய்யும் புரிந்துணர்வு ஒப்பந்தம்  கடந்த ஏப்ரல் மாதம் கையெழுத்தானது குறித்து பிரதமரிடம் விவரிக்கப்பட்டது.
விவரம்:
நீடித்த மற்றும் பொலிவுறு நகர மேம்பாடு குறித்து இரு தரப்பு ஒத்துழைப்பை மேம்படுத்துவதே இந்தப் புரிந்துணர்வு ஒப்பந்தத்தின் நோக்கமாகும். இந்த இரு தரப்பு ஒத்துழைப்பின் கீழ் இரு நாடுகளும் அறிவாற்றல், நிறுவன அளவிலான ஒத்துழைப்பு, ஆய்வு மற்றும் அபிவிருத்தி, வணிக உறவுகள் ஆகியவற்றைப் பரிமாறிக் கொள்வர். அத்துடன், பொலிவுறு நகரங்கள் எதிர்கொள்ள வேண்டிய தீர்வுகள், வாழும் திறன், ஒருங்கிணைந்த நகர்ப்புறத் திட்டம், மறு அபிவிருத்தி மற்றும் நிலப் பயன்பாடு, ஒருங்கிணைந்த திடக் கழிவு மேலாண்மை, கழிவிலிருந்து மின்சாரம் எடுத்தல், நீடித்த போக்குவரத்து நடைமுறைகள், குடிநீர், சுகாதார வசதிகள், மின்சக்தி ஆற்றல், வளங்களை உருவாக்குதல் மற்றும் இதர தொடர்புடைய துறைகளில் பரஸ்பரம் இணக்கத்துடன் செயல்படுவதும் இந்த ஒத்துழைப்பில் இடம்பெறும் அம்சங்களாகும்.
செயல்படுத்துவதற்கான உத்தி:
இந்தப் புரிந்துணர்வு ஒப்பந்தத்தின் கீழ் திட்டங்களை வகுத்துச் செயல்படுத்துவதற்காக கூட்டு பணிக் குழு  அமைக்கப்படும். இருதரப்பினரின் வசதிக்கு ஏற்ப இக்குழு அவ்வப்போது கூடி விவாதிக்கும். அந்தக் கூட்டம் ஒருமுறை இந்தியாவிலும் மறு முறை டென்மார்க்கிலும் நடைபெறும்.
முக்கிய விளைவு
இந்தப் புரிந்துணர்வு ஒப்பந்தம் இரு நாடுகளுக்கும் இடையில் நீடிப்புத் தன்மை, பொலிவுறு நகர்ப்புற மேம்பாடு ஆகியவை குறித்த பரஸ்பர ஒத்துழைப்பை மேம்படுத்தும்.
பலன்கள்
இந்தப் புரிந்துணர்வு ஒப்பந்தம் புதிதாக வேலைவாய்ப்புகளை உருவாக்கும் என எதிர்பார்க்கப்படுகிறது. இத்துடன் கழிவிலிருந்து மின் உற்பத்தி செய்தல் உள்ளிட்ட ஒருங்கிணைந்த திடக் கழிவு மேலாண்மை, நீடித்த போக்குவரத்து நடைமுறைகள், குடிநீர், சுகாதார வசதிகள், மின்சக்தி திறன், வளங்களை அபிவிருத்தி செய்தல் ஆகியவற்றுக்கும் இந்தப் புரிந்துணர்வு ஒப்பந்தம் வகை செய்யும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 138 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 138 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 21.38 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777909
(Visitor Counter : 106
அறிவியல் மற்றும் தொழில்நுட்பத்துறை
கலவரத்தை கட்டுப்படுத்தும் வாகனங்களின் மாதிரிகள் குறித்து மத்திய போலீசாருக்கு செய்முறை விளக்கம்
கலவரத்தை கட்டுப்படுத்தும் வாகனங்களின் மாதிரிகள் குறித்து மத்திய காவல் படையினருக்கு
அறிவியல் மற்றும் தொழில் ஆராய்ச்சி கவுன்சிலின், மத்திய இயந்திரப் பொறியியல் ஆய்வு மையம்  செய்முறை விளக்கம் அளித்தது.
கலவரத்தை கட்டுப்படுத்தும் வாகனங்களில், மூன்று வகையை அறிவியல் மற்றும் தொழில் ஆராய்ச்சி கவுன்சிலின், மத்திய இயந்திரப் பொறியியல் ஆய்வு மையம் உருவாக்கியுள்ளது. சிறிய, நடுத்தர ரகம் மற்றும் பெரிய ரகங்களில், கலவரத்தை கட்டுப்படுத்தும் வாகனங்களின் மாதிரிகள் உருவாக்கப்பட்டன.
இதன் செய்முறை விளக்கம், மத்திய ஆயுத படை போலீஸ் குழுவினருக்கு சமீபத்தில் காட்டப்பட்டது. குருகிராமில் உள்ள சிஆர்பிஎப் மைதானத்தில் இந்த செய்முறை விளக்கம் நடந்தது.
சட்டம், ஒழுங்கு நிலையை சமாளிக்க, துணை ராணுவப்படையினருக்கு தேவையான நவீன தொழில்நுட்ப வசதிகள் இந்த வாகனங்களில் உள்ளன.
பெரிய ரக வாகனங்கள் 7.5 டன் பொருட்களை ஏற்றிச் செல்லும் திறன் படைத்தது. நடுத்தர ரக வாகனங்கள் 2.5 டன் பொருட்களை ஏற்றிச் செல்லும் திறன் வாய்ந்தது. சிறிய வாகனங்கள் டிராக்டர் அடிப்படையிலான வாகனம் ஆகும்.
இந்த வாகனங்களில் தண்ணீர் மற்றும் நுரையை பீய்ச்சி அடிக்கும் கருவிகள், கண்ணீர் புகைக் குண்டுகளை வீசும் துப்பாக்கிகள், கண்காணிப்பு கருவிகள், கேமிராக்களுடன் கூடிய எலக்ட்ரானிக் திரைகள், ஜிபிஎஸ் கருவிகள் உட்பட பல நவீன அம்சங்கள் இந்த வாகனங்களில் இடம் பெற்றுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693800
(Visitor Counter : 130
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
“நல்லாட்சி நடத்துவதற்கு, குடிமக்கள், தொழில்முனைவோர் மற்றும் அரசாங்கம் இடையே நெருக்கத்தை ஏற்படுத்துதல்“ என்று தலைப்பிலான இரண்டு நாள் மண்டல மாநாடு, பெங்களூருவில் நாளை நடைபெறுகிறது
“நல்லாட்சி நடத்துவதற்கு, குடிமக்கள், தொழில்முனைவோர் மற்றும் அரசாங்கம் இடையே நெருக்கத்தை ஏற்படுத்துதல்“ என்று தலைப்பிலான இரண்டு நாள் மண்டல மாநாடு, பெங்களூருவில் நாளை நடைபெறுகிறது. இந்த மண்டல மாநாட்டிற்கு, மத்திய நிர்வாக சீர்திருத்தம் மற்றும் பொதுமக்கள் குறைதீர்வுத்துறை, கர்நாடக அரசுடன் இணைந்து ஏற்பாடு செய்துள்ளது.
மத்திய பணியாளர் நலன், பொதுமக்கள் குறைதீர்வு, ஓய்வூதியங்கள் மற்றும் பிரதமர் அலுவலக இணையமைச்சர் டாக்டர் ஜிதேந்திர சிங், கர்நாடக முதலமைச்சர் திரு.பசவராஜ் பொம்மை ஆகியோர், 12-ந் தேதியன்று இம்மாநாட்டில் கலந்து கொள்கின்றனர்.
மத்திய, மாநில, மாவட்ட அளவில் மேற்கொள்ளப்படும் நிர்வாக சீர்திருத்தங்கள் வாயிலாக, அரசுக்கும் மக்களுக்கும் இடையே மேலும் நெருக்கத்தை ஏற்படுத்தும் நோக்கில் இம்மாநாட்டிற்கு ஏற்பாடு செய்யப்பட்டுள்ளது. டிஜிட்டல் தொழில்நுட்பம், அடுத்த தலைமுறை சீர்திருத்தங்களைத் தொடருதல் மற்றும் புதுமைக் கண்டுபிடிப்புகளுடன், “குறைந்தபட்ச அரசாங்கம், அதிகபட்ச ஆளுகை“ என்ற கொள்கைக் குறிக்கோளுடன், செயல்படுவதற்கு, இந்த நெருக்கம் வழிவகுக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1840578